
· REPUBLIKA HRVATSKA

· DUBROVAČKO-NERETVANSKA ŽUPANIJA 

   GRAD OPUZEN
· Gradsko vijeće
 KLASA: 021-05/25-01/7
 URBROJ: 2117-11-3-25-2
 Opuzen, 06. kolovoza 2025. god.
· Z  A  P  I  S  N  I  K 

· sa 3. konstituirajuće sjednice Gradskog vijeća Grada Opuzena

· održane dana 06. kolovoza 2025. godine (srijeda) s početkom u 1902 sati 

· u velikoj dvorani Gradske vijećnice, Trg kralja Tomislava 1

NAZOČNI:
Izabrani kandidati:


Marino Babić, Ivana Bjeliš, Željko Bjeliš, Ivan Glasović, Marijo Grljušić, Ivan Lozina, Josipa Maslov, Mirko Mataga, Zoran Popović, Kristijan Soče, Mladen Šiljeg i Tomislav Šimović
Zamjenica izabranog kandidata: Asja Mataga Murtezani
Ostali: 

Gradonačelnik Ivan Mataga
Pročelnica Jedinstvenog upravnog odjela Magdalena Krvavac
Zapisničar:
Andrija Zonjić

Sukladno ovlastima iz  članka 87. stavak 1. Zakona o lokalnim izborima sjednicu je otvorila gđa Magdalena Krvavac, pročelnica Jedinstvenog upravnog odjela Grada Opuzena. Pozdravila je sve izabrane kandidate, njihove zamjenike, gradonačelnika gosp. Ivana Matagu i ostale nazočne.  Izvršila je prozivku izabranih kandidata i konstatirala da su na sjednici nazočni izabrani kandidati: Marino Babić, Ivana Bjeliš, Željko Bjeliš, Ivan Glasović, Marijo Grljušić, Ivan Lozina, Josipa Maslov, Mirko Mataga, Zoran Popović, Kristijan Soče, Mladen Šiljeg i Tomislav Šimović, te zamjenica izabranog kandidata Asja Mataga Murtezani, koji sukladno Zakonu imaju pravo sudjelovanja i odlučivanja na konstituirajućoj sjednici. Utvrdila je kvorum za pravovaljano donošenje odluka.
Dnevni red dostavljen je vijećnicima u pozivu za sjednicu, zajedno s radnim materijalima. Otvorila je raspravu. Konstatirala je da nema prijedloga za izmjenu i dopunu dnevnog reda te isti dala na glasovanje. Nakon provedenog glasovanja konstatirala je da je dnevni red usvojen jednoglasno.
Konstatirala kako je na prošloj sjednici zapisnički konstatirano da se prihvaćaju sve točke usvojene na 1. konstituirajućoj sjednici, te da ih nije potrebno ponavljati. Pozvala je vijećnika Zorana Popovića da nastavi s vođenjem sjednice.
Ad.1. Prijedlog zapisnika 2. konstituirajuće sjednice
Predsjedatelj Zoran Popović predložio je da se na 3. strani zapisnika, u izvješću o rezultatima glasovanja Povjerenstva za izbor i imenovanja, ispravi Marin Babić u Marino Babić, te otvorio raspravu. Konstatirao je da nema primjedbi te da je zapisnik 2. konstituirajuće sjednice usvojen jednoglasno.
Ad.2.
Izbor predsjednika i potpredsjednika Gradskog vijeća

Predsjedatelj Zoran Popović je otvorio raspravu.
Vijećnik Tomislav Šimović, predsjednik Povjerenstva za izbor i imenovanja, zatražio je kratku stanku radi usuglašavanja prijedloga, što je predsjedavajući odobrio u1906 sati. 

Sjednica je nastavljena u 1908 sati. Nazočno je svih 13 vijećnika.

Tomislav Šimović je u ime Povjerenstva za izbor i imenovanja predložio Zorana Popovića za predsjednika, a Ivana Glasovića i Marija Grljušića za potpredsjednike Gradskog vijeća.

Predsjedatelj Zoran Popović predložio je da se kandidati očituju o prijedlogu.
Vijećnik Marijo Grljušić zahvalio se na ukazanom povjerenju te izrazio nadu kako je ovo samo prvi korak naprijed u budućem zajedničkom radu.
Vijećnik Ivan Glasović je zahvalio kolegama vijećnicima. Smatra kako je od posebne važnosti da Gradsko vijeće normalno funkcionira kao i sva gradska trgovačka društva te ustanove. Zaželio je svima uspješan rad.
Predsjedatelj Zoran Popović je rekao kako mu je ovim prijedlogom ukazana iznimna čast te se zahvalio svima na ukazanom povjerenju. Ovo je prilika da zajedno pokušamo graditi bolju komunikaciju, s više razumijevanja i konkretnih rezultata za sve naše sugrađane. Dužnost predsjednika Gradskog vijeća ujedno je i obveza koju prihvaća ozbiljno i odgovorno. Ne želi biti paradni nego radni predsjednik. Svi znamo da Gradsko vijeće dugo nije funkcioniralo i u kavoj je Grad situaciji. Zato se nada dijalogu, da barem pokušamo funkcionirati i raditi ono za što smo izabrani. Izrazio je uvjerenje da možemo i moramo razgovarati, surađivati i donositi odluke koje su iznad bilo čije ambicije. Vjeruje da ćemo raditi u ozračju uvažavanja i zajedničke odgovornosti i dati svoj obol za boljitak našeg Opuzena.
Dao je prijedlog na glasovanje. Nakon provedenog glasovanja konstatirao je da su većinom glasova, sa 10 glasova “ZA“, 0 „PROTIV“, 3 „SUZDRŽANA“, izabrani: Zoran Popović, za predsjednika Gradskog vijeća, Ivan Glasović i Marijo Grljušić za potpredsjednike Gradskog vijeća. 
Konstatirao je da je izborom predsjednika, na temelju članka 32. Zakona o lokalnoj i područnoj (regionalnoj) samoupravi, konstituirano Gradsko vijeće Grada Opuzena, te zaključio sjednicu u 1915 sati.
                         Zapisničar 

                     Andrija Zonjić







                  Pročelnica, u svojstvu ovlaštenog sazivača
Magdalena Krvavac, bacc.admin.publ.; univ.mag.forens.
Predsjednik Gradskog vijeća

Zoran Popović

